《送刘定下第》
宋代·沈遘

六科收贤才，所得岂非真。奈何如刘子，反尔弃若沦。

众颇为我嗟，我斯自能信。言也尚莫知，行之得无讱。

谢去不复顾，所重非吾身。孝友且为政，况兹有民人。

广陵昔富都，今已空残甚。行矣思自强，公卿皆子任。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。